Herefordshire

| Sijainti | 
Länsi-MidlandsEnglantiYhdistynyt kuningaskunta |
| Pääkaupunki | 
HerefordView and modify data on Wikidata  |
| Pinta-ala | 
2 180 km2 (2016)View and modify data on Wikidata  |
| Väkiluku | 
194 000 as. (2020)View and modify data on Wikidata  |
| Asukastiheys | 
89 as./km2 (2020) |
| Edeltäjä | 
Hereford and Worcester (en) (käännä suomeksi)View and modify data on Wikidata  |
| NUTS | 
UKG11View and modify data on Wikidata  |
| Verkkosivusto | 
www.herefordshire.gov.ukView and modify data on Wikidata  |

Kartta

|  |  |
| --- | --- |
| Koordinaatit | 
52° 05′ P, 2° 45′ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Herefordshire** [ˈhɛrɪfərdʃɪər] on muodollinen ja historiallinen kreivikunta ja yhtenäishallintopiiri Englannissa Länsi-Midlandsin alueella, lähellä Walesin rajaa. Se on maaseutua, joka tunnetaan lähinnä hedelmän- ja siiderintuotannostaan. Sitä ei pidä sekoittaa Hertfordshiren kreivikuntaan lähellä Lontoota. Vuonna 2020 kreivikunnan alueella arvioitiin elävän noin 194 000 ihmistä.

Historia
--------

Herefordshiren vanhimmat linnoitukset ovat säilyneet saksikuningas Offan ajoilta. Normannit rakennuttivat komeita linnoja, joissa asui varakkaita maanomistajia. Goodrichin linna on parhaiten säilynyt. Wigmoren linna oli ruusujen sotaan osallistuneen Mortimerin suvun hallussa.

Hallinto
--------

Herefordshiren yhtenäishallintopiiri perustettiin vuonna 1998, kun Hereford ja Worcesterin kreivikunta ja siihen kuuluneita hallintopiirejä lakkautettiin. Yhtenäishallintopiirin hallinnollisena keskuksena toimii Herefordin kaupunki, jossa sijaitsevassa kreivikunnantalossa piirivaltuusto kokoontuu. Vuonna 2017 valitussa valtuustossa on 53 valtuutettua, joista 12 on sitoutumatonta, 13 kuuluu konservatiivipuolueeseen, 8 It’s Our County -puolueeseen, 7 vihreään puolueeseen ja 7 liberaalidemokraatteihin. Yhtenäishallintopiirin vastuulla on tuottaa suurin osa Herefordshiren alueen julkisista palveluista, muun muassa sosiaali- ja terveyspalvelut, jätehuolto, kaavoitus, liikenne, peruskoulutus ja kirjastopalvelut.

Lordiluutnantti Edward Harley on edustanut Ison-Britannian kuningatarta Herefordshiressä syyskuusta 2020 lähtien.

### Osa-alueet

Rutlandin muodollisen kreivikunnan alueella sijaitsevat seuraavat hallinnolliset alueet:

| Hallinnon taso | Väkiluku (2020) | Lähde | Kartalla |
| --- | --- | --- | --- |
| Herefordshire \* | 194 000 |  |    |
| \* Yhtenäishallintopiiri |

Herefordshiren aluehallinto1. taso: Hallintopiirit2. taso: Kunnat

Herefordshiren paikallishallinnosta vastaa 137 kuntaa *(civil parish)*, joilla on omat kunnan- tai kaupunginvaltuustonsa. Kuntien tehtävä on lähinnä edustaa asukkaitaan poliittisessa keskustelussa, joka koskee niiden aluetta. Osa kunnista järjestää asukkailleen myös palveluita, kuten hautausmaita, bussikatoksia, julkisia vessoja ja viljelypalstoja.

Talous
------

Mansikan tunneliviljelmä maaliskuisessa Herefordshiressa.
Alueella on valmistettu siideriä 1600-luvulta asti ajoista asti. Nykyisin kreivikunnassa tuotetaan yli puolet Britannian siiderintuotannosta. Strongbowta tuottava Bulmers on ollut alan suurimpia yrityksiä, mutta myös pienyritykset ja luomusiiderit ovat muodissa.

Herefordshiren maanviljely on kokenut uuden myllerryksen, kun mansikoita on alettu kasvattaa muovitunneleissa, jolloin satokausi pitenee eivätkä marjat kärsi sateesta. Mansikanpoimijoita tulee Itä-Euroopasta sesonkityöhön, ja nämä ulkomaalaiset työläiset sekä maisemassa kauas näkyvät muovitunnelien pellot ovat muuttaneet Hereforshiren aiemmin uneliaita hedelmätarhoja näkyvästi.

Väestö
------

Herefordshirellä on vanhastaan vahvat kulttuuriset yhteydet Walesiin, sillä kreivikunnan lounaisosissa puhuttiin kymrin kieltä paikoitellen vielä 1900-luvun alkupuolella. Nykyään walesiläinen identiteetti on pitkälti kadonnut seudulta, vaikka jotkut yksittäiset paikalliset sitä toki korostavatkin. Herefordshiren (kymriksi *Swydd Henffordd*) kielellinen historia näkyy kuitenkin edelleen muun muassa lukuisissa kymriläisperäisissä paikan- ja sukunimissä.

Vuonna 2020 Herefordshiren muodollisessa kreivikunnassa oli noin 194 000 asukasta ja seuraavat yli kymmenentuhannen asukkaan asutuskeskukset:

| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Hereford | Herefordshire | 64 000 |  |
| Leominster | Herefordshire | 12 000 |  |
| Ross-on-Wye | Herefordshire | 11 000 |  |

Tunnukset
---------

Herefordshiren lipussa on tummanpunainen pohja kuvastamassa kreivikunnan punertavaa maaperää ja punaruskeaa herefordkarjaa. Lipun keskellä on kaksi sinistä ja yksi valkoinen aaltomainen raita symboloimassa kreivikunnan halki virtaavaa Wyejokea, ja sen alaosassa on valkoinen herefordsonnin pää. Lippu otettiin käyttöön 2. marraskuuta 2019 ja sen suunnitteli Jason Saber.

Vuonna 2004 Herefordshiren nimikkokukaksi valittiin misteli Plantlife International -järjestön pitämässä yleisöäänestyksessä.

Lähteet
-------

1. 1 2  Herefordshire *Encyclopaedia Britannica*. Viitattu 20.9.2020. (englanniksi)
2. 1 2 3 4  Brinkhoff, Thomas: United Kingdom: Administrative Division (Counties and Districts) - Population Statistics, Charts and Map *City Population*. Viitattu 24.5.2022. (englanniksi)
3. ↑  History (Arkistoitu – Internet Archive) Visit Herefordshire
4. 1 2  About Herefordshire Council Herefordshire Council. Viitattu 20.9.2020. (englanniksi)
5. ↑  Contact us Herefordshire Council. Viitattu 20.9.2020. (englanniksi)
6. ↑  Your Councillors by Party Herefordshire Council. Viitattu 20.9.2020. (englanniksi)
7. ↑  Herefordshire Council Herefordshire Council. Viitattu 20.9.2020. (englanniksi)
8. ↑  Her Majesty’s Lord-Lieutenant, Edward Harley OBE Herefordshire Lieutenancy. Viitattu 20.9.2020. (englanniksi)
9. ↑  About parish councils Herefordshire Council. Viitattu 20.9.2020. (englanniksi)
10. ↑  Powers and duties of parish councils (pdf) Herefordshire Council.  Arkistoitu 15.5.2021. Viitattu 20.9.2020. (englanniksi)
11. ↑  Timeline Did You Know Cider Route
12. ↑  Migrant workers in Herefordshire. BBC 207
13. ↑  Strawberries spark an English landscape battle as polytunnels spread Guardian 2010
14. ↑
15. ↑
16. 1 2 3  Brinkhoff, Thomas: County of Herefordshire (Unitary District, West Midlands, United Kingdom) - Population Statistics, Charts, Map and Location *City Population*. Viitattu 24.5.2022. (englanniksi)
17. ↑  Herefordshire Flag Flag Institute. Viitattu 12.9.2020. (englanniksi)
18. ↑  Kirby, Alex: UK counties choose floral emblems  5.5.2014. BBC News. Viitattu 28.2.2019. (englanniksi)

Aiheesta muualla
----------------

* Kuvia tai muita tiedostoja aiheesta **Herefordshire** Wikimedia Commonsissa